નવી દિલ્હી , 16 ઓક્ટોબર : એપ્પલ ટૂંક સમયમાં પોતાનો નવો હેન્ડસેટ આઇફોન 6 લોન્ચ કરવા જઇ રહી છે . આ અંગે આવી રહેલા અહેવાલો અનુસાર આઇફોન 6નો ડિસ્પ્લે એપ્પલના બાકી હેન્ડસેટ્સની તુલનામાં ઘણો મોટો હશે . માનવામાં આવે છે કે સેમસંગના મોટા ડિસપ્લેવાળા ફોનને ધ્યાનમાં રાખીને એપ્પલ આઇફોન 6ને 4.8 ઇંચના સ્ક્રીન સાથે માર્કેટમાં લોન્ચ કરવાની સ્ટ્રેટેજી છે . વર્તમાન સમયમાં થોડા સમય પહેલા લોન્ચ કરવામાં આવેલા આઇફોન 5સી અને 5એસ 4 ઇંચની ડિસ્પ્લે સ્ક્રીન ધરાવે છે . ટેકનોલોજીને દ્રષ્ટિએ આ ફોનની સૌથી મોટી ખાસિયત હશે વાયરલેસ ચાર્જિંગ ટેકનિક અને ફ્લેક્સિબલ ડિસ્પ્લે . જો કે એપ્પલની હરીફ સેમસંગે તાજેતરમાં ફ્લેક્સિબલ ડિસ્પ્લેવાળો ફોન લોન્ચ કર્યો છે . નવો આઇફોન 6 નિયર ફિલ્ડ કોમ્યુનિકેશન ( એનએફસી ) ટેકનિકવાળો હશે . એનએફસી સારા રેડિયો કોમ્યુનિકેશન માટે સ્માર્ટ ફોનમાં આપવામાં આવતી ટેકનોલોજી છે . ફોનમાં એક્સપાન્ડેબલ મેમરીની સુવિધા પણ હશે . એપ્પલ આ ફોનના લોન્ચિંગ પહેલા પોતાની નવી ઓપરેટિંગ સિસ્ટમને પણ લોન્ચ કરશે . આ ફોન આવતા વર્ષે એટલે કે જુલાઇ 2014ની આસપાસ લોન્ચ કરવામાં આવે તેવી શક્યતા છે . આવતા વર્ષે કંપની આઇવોચ અને ટીવી પણ લોન્ચ કરવાની યોજના પર કામ કરી રહી છે .